LT Europos Sąjungos oficialusis leidinys L 28/12

KOMISIJOS REGLAMENTAS (ES) 2016/143

2016 m. sausio 18 d.

kuriuo iš dalies keičiamas Europos Parlamento ir Tarybos reglamento (EB) Nr. 396/2005 IV priedo nuostatos dėl COS-OGA, cerevizano, kalcio hidroksido, lecitinų, Salix spp. cortex, acto, fruktozės, kiauliauogių mozaikos viruso padermės CH2 izoliato 1906, Verticilium albo-atrum izoliato WCS 850 ir Bacillus amyloliquefaciens subsp. plantarum padermės D747

(Tekstas svarbus EEE)

EUROPOS KOMISIJA,

atsižvelgdama į Sutartį dėl Europos Sąjungos veikimo,

atsižvelgdama į 2005 m. vasario 23 d. Europos Parlamento ir Tarybos reglamentą (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantį Tarybos direktyvą 91/414/EEB (1), ypač į jo 5 straipsnio 1 dalį,

kadangi:

(1) COS-OGA, cerevizano, kalcio hidroksido, lecitinų, Salix spp. cortex, acto, fruktozės, kiauliauogių mozaikos viruso padermės CH2 izoliato 1906, Verticilium albo-atrum izoliato WCS 850 ir Bacillus amyloliquefaciens subsp. plantarum padermės D747 konkreti DLK nebuvo nustatyta. Šios medžiagos nebuvo įtrauktos į Reglamento (EB) Nr. 396/2005 IV priedą, todėl taikoma numatytoji 0,01 mg/kg vertė, nustatyta to reglamento 18 straipsnio 1 dalies b punkte;

(2) Europos maisto saugos tarnyba (toliau – Tarnyba) padarė išvadą (2), kad COS-OGA tikslinga įtraukti į Reglamento (EB) Nr. 396/2005 IV priedą;

(3) Tarnyba padarė išvadą (3), kad cerevizaną tikslinga įtraukti į Reglamento (EB) Nr. 396/2005 IV priedą;

(4) Tarnyba padarė išvadą (4), kad kiauliauogių mozaikos viruso padermės CH2 izoliatą 1906 tikslinga įtraukti į Reglamento (EB) Nr. 396/2005 IV priedą;

(5) kalcio hidroksidas yra patvirtintas kaip pagrindinė medžiaga pagal Europos Parlamento ir Tarybos reglamentą (EB) Nr. 1107/2009 (5). Atsižvelgdama į Komisijos įgyvendinimo reglamentą (ES) 2015/762 (6), Komisija mano, kad tikslinga šią medžiagą įtraukti į Reglamento (EB) Nr. 396/2005 IV priedą;

(6) pagrindinės medžiagos lecitinai yra patvirtintos pagal Reglamentą (EB) Nr. 1107/2009. Atsižvelgdama į Komisijos įgyvendinimo reglamentą (ES) 2015/1116 (7), Komisija mano, kad tikslinga šią medžiagą įtraukti į Reglamento (EB) Nr. 396/2005 IV priedą;

(7) salix spp cortex yra patvirtintas kaip pagrindinė medžiaga pagal Reglamentą (EB) Nr. 1107/2009. Atsižvelgdama į Komisijos įgyvendinimo reglamentą (ES) 2015/1107 (8), Komisija mano, kad tikslinga šią medžiagą įtraukti į Reglamento (EB) Nr. 396/2005 IV priedą;

(8) actas yra patvirtintas kaip pagrindinė medžiaga pagal Reglamentą (EB) Nr. 1107/2009. Atsižvelgdama į Komisijos įgyvendinimo reglamentą (ES) 2015/1108 (9), Komisija mano, kad tikslinga šią medžiagą įtraukti į Reglamento (EB) Nr. 396/2005 IV priedą;

(9) fruktozė yra patvirtinta kaip pagrindinė medžiaga pagal Reglamentą (EB) Nr. 1107/2009. Atsižvelgdama į Komisijos įgyvendinimo reglamentą (ES) 2015/1392 (10), Komisija mano, kad tikslinga šią medžiagą įtraukti į Reglamento (EB) Nr. 396/2005 IV priedą;

(10) verticillium albo-atrum izoliatas WCS 850 buvo įtrauktas į Tarybos direktyvos 91/414/EEB I priedą priėmus Komisijos direktyvą 2008/113/EB (11) ir laikomas patvirtintu pagal Reglamentą (EB) Nr. 1107/2009. Natūralus verticillium albo-atrum izoliato WCS 850 poveikis yra daug didesnis už šios medžiagos poveikį, pasireiškiantį ją naudojant kaip augalų apsaugos produktą. Tarnyba padarė išvadą (12), kad, remiantis turima informacija, Verticillium albo-atrum iaoliatas WCS 850 nėra patogeniškas žmonėms ir per gamybos procesą neišsiskiria jokių reikšmingų toksinų ar antrinių metabolitų. Todėl tą medžiagą tikslinga įtraukti į Reglamento (EB) Nr. 396/2005 IV priedą;

(11) Komisijos įgyvendinimo reglamentu (ES) Nr. 1316/2014 (13) patvirtinta veiklioji medžiaga Bacillus amyloliquefaciens subsp. plantarum (padermė D747). Dėl poveikio vartotojams per maistą rizikos vertinimo Tarnyba negalėjo padaryti išvados (14), nes trūko tam tikros informacijos, ir rizikos valdytojai turi papildomai apsvarstyti šį atvejį. Šios medžiagos peržiūros ataskaitoje (15) teigiama, kad ji nėra patogeniška žmonėms ir nėra tikėtina, kad dėl jos susidarytų toksinai, kurie turėtų poveikio žmonių sveikatai. Todėl tą medžiagą tikslinga įtraukti į Reglamento (EB) Nr. 396/2005 IV priedą;

(12) todėl Reglamentas (EB) Nr. 396/2005 turėtų būti atitinkamai iš dalies pakeistas;

(13) šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

PRIĖMĖ ŠĮ REGLAMENTĄ:

1 straipsnis

Reglamento (ES) Nr. 396/2005 IV priede abėcėlės tvarka įterpiami šie įrašai: „COS-OGA“, „cerevizanas“, „kalcio hidroksidas“, „lecitinai“, „Salix spp. cortex“, „actas“, „fruktozė“, „kiauliauogių mozaikos viruso padermės CH2 izoliatas 1906“, „Verticilium albo-atrum izoliatas WCS 850“ ir „Bacillus amyloliquefaciens subsp. plantarum padermė D747“.

2 straipsnis

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Šis reglamentas privalomas visas ir tiesiogiai taikomas visose valstybėse narėse. Priimta Briuselyje 2016 m. sausio 18 d. Komisijos vardu Pirmininkas Jean-Claude JUNCKER

(1) OL L 70, 2005 3 16, p. 1.

(2) Europos maisto saugos tarnyba, 2014 m. Conclusion on the peer review of the pesticide risk assessment of the active substance COS-OGA. EFSA Journal 2014;12(10):3868, 39 pp.

(3) Europos maisto saugos tarnyba, 2014 m. Conclusion on the peer review of the pesticide risk assessment of the active substance cerevisane (cell walls of Saccharomyces cerevisiae strain LAS117). EFSA Journal 2014;12(6):3583, 39 pp.

(4) Europos maisto saugos tarnyba; Conclusion on the peer review of the pesticide risk assessment of the active substance Pepino mosaic virus strain CH2 isolate 1906. EFSA Journal 2015;13(1):3977, 25 pp.

(5) 2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką ir panaikinantis Tarybos direktyvas 79/117/EEB ir 91/414/EEB (OL L 309, 2009 11 24, p. 1).

(6) 2015 m. gegužės 12 d. Komisijos įgyvendinimo reglamentas (ES) 2015/762, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama pagrindinė medžiaga kalcio hidroksidas ir iš dalies keičiamas Komisijos įgyvendinimo reglamento (ES) Nr. 540/2011 priedas (OL L 120, 2015 5 13, p. 6).

(7) 2015 m. liepos 9 d. Komisijos įgyvendinimo reglamentas (ES) 2015/1116, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinamos pagrindinės medžiagos lecitinai ir iš dalies keičiamas Komisijos įgyvendinimo reglamento (ES) Nr. 540/2011 priedas (OL L 182, 2015 7 10, p. 26).

(8) 2015 m. liepos 8 d. Komisijos įgyvendinimo reglamentas (ES) 2015/1107, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama pagrindinė medžiaga Salix spp cortex ir iš dalies keičiamas Komisijos įgyvendinimo reglamento (ES) Nr. 540/2011 priedas (OL L 181, 2015 7 9, p. 72).

(9) 2015 m. liepos 8 d. Komisijos įgyvendinimo reglamentas (ES) 2015/1108, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama pagrindinė medžiaga actas ir iš dalies keičiamas Komisijos įgyvendinimo reglamento (ES) Nr. 540/2011 priedas (OL L 181, 2015 7 9, p. 75).

(10) 2015 m. rugpjūčio 13 d. Komisijos įgyvendinimo reglamentas (ES) 2015/1392, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama pagrindinė medžiaga fruktozė ir iš dalies keičiamas Komisijos įgyvendinimo reglamento (ES) Nr. 540/2011 priedas (OL L 215, 2015 8 14, p. 34).

(11) 2008 m. gruodžio 8 d. Komisijos direktyva 2008/113/EB, iš dalies keičianti Tarybos direktyvą 91/414/EEB, įtraukiant kelis mikroorganizmus kaip veikliąsias medžiagas (OL L 330, 2008 12 9, p. 6).

(12) Europos maisto saugos tarnyba; Conclusion on the peer review of the pesticide risk assessment of the active substance Verticillium albo-atrum (strain WCS850). EFSA Journal 2013;11(1):3059. [22 p.].

(13) 2014 m. gruodžio 11 d. Komisijos įgyvendinimo reglamentas (ES) Nr. 1316/2014, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga Bacillus amyloliquefaciens subsp. plantarum (padermė D747), iš dalies keičiamas Komisijos įgyvendinimo reglamento (ES) Nr. 540/2011 priedas ir valstybėms narėms leidžiama pratęsti šios veikliosios medžiagos laikinųjų registracijų galiojimą (OL L 355, 2014 12 12, p. 1).

(14) Europos maisto saugos tarnyba, 2014 m. Conclusion on the peer review of the pesticide risk assessment of the active substance Bacillus amyloliquefaciens subsp. plantarum strain D747. EFSA Journal 2014;12(4):3624, 29 pp.

(15) Review report for the active substance Bacillus amyloliquefaciens ssp. plantarum strain D747 [priimta Augalų, gyvūnų, maisto ir pašarų nuolatinio komiteto 2014 m. spalio 10 d. posėdyje] SANCO/11391/2014 – rev. 1, 2014 m. spalio 10 d.